title: Kommissionens direktiv 2006/51/EF af  6. juni 2006  om ændring, med henblik på tilpasning til den tekniske udvikling, af bilag I til Europa-Parlamentets og Rådets direktiv 2005/55/EF og bilag IV og V til direktiv 2005/78/EF for så vidt angår kravene til emissionsbegrænsningskontrolsystemer til brug i køretøjer og undtagelser for gasmotorer   (EØS-relevant tekst)

text:
               7.6.2006

               DA

               Den Europæiske Unions Tidende

               L 152/11

      KOMMISSIONENS DIREKTIV 2006/51/EF
   af 6. juni 2006
   om ændring, med henblik på tilpasning til den tekniske udvikling, af bilag I til Europa-Parlamentets og Rådets direktiv 2005/55/EF og bilag IV og V til direktiv 2005/78/EF for så vidt angår kravene til emissionsbegrænsningskontrolsystemer til brug i køretøjer og undtagelser for gasmotorer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), særlig artikel 13, stk. 2, andet led,
   under henvisning til Europa-Parlamentets og Rådets direktiv 2005/55/EF af 28. september 2005 om indbyrdes tilnærmelse af medlemsstaternes lovgivninger om foranstaltninger mod emission af forurenende gasser og partikler fra motorer med kompressionstænding til fremdrift af køretøjer og emission af forurenende gasser fra køretøjsmotorer med styret tænding, som benytter naturgas eller autogas (LPG) (2), særlig artikel 7, og
   ud fra følgende betragtninger:

               (1)

               Direktiv 2005/55/EF er et af særdirektiverne under den EF-typegodkendelsesprocedure, der er fastlagt ved direktiv 70/156/EØF.

               (2)

               Med Kommissionens direktiv 2005/78/EF af 14. november 2005 om gennemførelse af Europa-Parlamentets og Rådets direktiv 2005/55/EF om indbyrdes tilnærmelse af medlemsstaternes lovgivninger om foranstaltninger mod emission af forurenende gasser og partikler fra motorer med kompressionstænding til fremdrift af køretøjer og emission af forurenende gasser fra køretøjsmotorer med styret tænding, som benytter naturgas eller autogas (LPG) som brændstof og om ændring af bilag I, II, III, IV og VI hertil blev der indført ændrings- og gennemførelsesbestemmelser vedrørende emissionsbegrænsende systemers holdbarhed, overensstemmelse efter ibrugtagning i en bestemt levetid og egendiagnosesystemer (OBD-systemer) i nye tunge køretøjer og motorer til tunge køretøjer.

               (3)

               Som følge af den tekniske udvikling er det nu hensigtsmæssigt at indføre bedre krav til kontrol af driftsforhold, fejl og demonstration af emissionsbegrænsningskontrolsystemet ved typegodkendelsen.

               (4)

               Det er nødvendigt at sikre, at emissionsbegrænsningskontrolsystemets funktion ikke forringes ved en manipulationsstrategi.

               (5)

               Gasmotorer anvender ikke udstødningsgasrecirkulation eller selektiv katalytisk reduktion for at opfylde de nuværende standarder for NOx-emissioner. Det vurderes derfor, at gasmotorer og gasdrevne køretøjer på nuværende stade bør undtages fra kravene til sikring af NOx-begrænsningsforanstaltningernes korrekte funktion. Denne undtagelse kan ophæves i forbindelse med senere emissionstrin.

               (6)

               Datoen for anvendelse af punkt 6.5.3, 6.5.4 og 6.5.5 i bilag I til direktiv 2005/55/EF bør justeres for så vidt angår nye typegodkendelser.

               (7)

               Kommissionen har til hensigt at revidere egendiagnosegrænseværdierne for at tilpasse dem til den teknologiske udvikling.

               (8)

               Direktiv 2005/55/EF og 2005/78/EF bør derfor ændres i overensstemmelse hermed.

               (9)

               De i dette direktiv fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som er nedsat i henhold til artikel 13, stk. 1, i direktiv 70/156/EØF —

         UDSTEDT FØLGENDE DIREKTIV:
   Artikel 1
   Bilag I til direktiv 2005/55/EF ændres i overensstemmelse med bilag I til dette direktiv.
   Artikel 2
   Bilag IV til direktiv 2005/78/EF ændres i overensstemmelse med bilag II til dette direktiv.
   Artikel 3
   1.   Medlemsstaterne vedtager og offentliggør senest den 8. november 2006 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   De anvender disse bestemmelser fra den 9. november 2006. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 4
   Dette direktiv træder i kraft på tredjedagen efter offentliggørelsen i Den Europæiske Unions Tidende.
   Artikel 5
   Dette direktiv er rettet til medlemsstaterne.

      Udfærdiget i Bruxelles, den 6. juni 2006.

            På Kommissionens vegne

         Günter VERHEUGEN

            Næstformand

      (1)  EFT L 42 af 23.2.1970, s. 1. Senest ændret ved Kommissionens direktiv 2006/28/EF (EUT L 65 af 7.3.2006, s. 27).

      (2)  EUT L 275 af 20.10.2005, s. 1. Ændret ved Kommissionens direktiv 2005/78/EF (EUT L 313 af 29.11.2005, s. 1).

      BILAG I
      ÆNDRINGER I DIREKTIV 2005/55/EF
      I bilag I foretages følgende ændringer:

                  1)

                  I punkt 2.1 foretages følgende ændringer:

                              a)

                              Definitionen af »manipulationsstrategi« affattes således:
                              »»manipulationsstrategi«:

                                          —

                                          en AECS, som reducerer emissionsbegrænsningen i forhold til BECS, under forhold, som med rimelighed kan forventes at forekomme ved normal drift og anvendelse af køretøjet

                                          —

                                          en BECS, som skelner mellem drift under en standardiseret typegodkendelsesprøvning og andre driftsformer og giver et lavere niveau af emissionsbegrænsning under forhold, som ikke i væsentligt omfang er omfattet af de gældende procedurer for typegodkendelse, eller

                                          —

                                          en OBD eller en emissionsbegrænsningskontrolstrategi, som skelner mellem drift under en standardiseret typegodkendelsesprøvning og andre driftsformer og giver et lavere niveau af kontrolformåen (timing og nøjagtighed) under forhold, som ikke i væsentligt omfang er omfattet af de gældende procedurer for typegodkendelse«.

                              b)

                              I definitionen af »fast programmeret standardindstilling« erstattes ordene »fast programmeret standardindstilling« af ordet »standardindstilling«.

                              c)

                              Følgende definition indsættes:
                              »»emissionsbegrænsningskontrolsystem«: det system, der sikrer, at de NOx-begrænsningsforanstaltninger, der indgår i motorsystemet i henhold til kravene i punkt 6.5 i bilag I, fungerer korrekt.«

                  2)

                  I punkt 6.1.5.6, andet led, erstattes ordene »fast programmeret standardindstilling« af ordet »standardindstillinger«.

                  3)

                  Punkt 6.5 affattes således:
                  »6.5.   Krav til sikring af NOx-begrænsningsforanstaltningernes korrekte funktion
                  6.5.1.   Almindelige bestemmelser
                  6.5.1.1.   Dette punkt gælder for alle motorsystemer med kompressionstænding, uanset hvilken teknologi, der anvendes til at overholde de i punkt 6.2.1 angivne emissionsgrænseværdier.
                  6.5.1.2.   Anvendelsesdatoer
                  Kravene i punkt 6.5.3, 6.5.4 og 6.5.5 finder anvendelse fra den 9. november 2006 for så vidt angår nye typegodkendelser og fra den 1. oktober 2007 for alle registreringer af nye køretøjer.
                  6.5.1.3.   Ethvert motorsystem, som er omfattet af dette punkt, skal udformes, konstrueres og monteres således, at det kan overholde disse krav i motorens levetid.
                  6.5.1.4.   Fabrikanten skal i bilag II angive oplysninger, som fuldt beskriver et af dette punkt omfattet motorsystems funktionelle egenskaber.
                  6.5.1.5.   I typegodkendelsesansøgningen skal fabrikanten, hvis motorsystemet kræver et reagens, specificere egenskaberne for alle reagenser, som forbruges af et eventuelt system til efterbehandling af udstødningen, f.eks. type og koncentrationer, driftstemperaturforhold, reference til internationale standarder osv.
                  6.5.1.6.   Med forbehold af kravene i punkt 6.1 skal den emissionsbegrænsende funktion i alle motorsystemer, som er omfattet af dette punkt, opretholdes under alle forhold, der regelmæssigt forekommer inden for Fællesskabets område, herunder især lave omgivende temperaturer.
                  6.5.1.7.   Med hensyn til typegodkendelse skal fabrikanten for motorsystemer, der kræver et reagens, over for den tekniske tjeneste påvise, at en eventuel emission af ammoniak ikke i den gældende prøvningscyklus overstiger en middelværdi på 25 ppm.
                  6.5.1.8.   For motorsystemer, der kræver et reagens, skal enhver reagensbeholder, der er monteret i et køretøj, omfatte et middel til udtagning af en prøve af beholderens væske. Udtagningspunktet skal være let tilgængeligt uden brug af specialværktøj eller særlige anordninger.
                  6.5.2.   Vedligeholdelseskrav
                  6.5.2.1.   Fabrikanten skal tilse, at alle ejere af nye, tunge køretøjer eller nye motorer til tunge køretøjer, modtager skriftlig vejledning, hvori det angives, at føreren, hvis køretøjets emissionsbegrænsende system ikke fungerer korrekt, via fejlindikatoren (MI) informeres om et problem, og at motoren som følge heraf fungerer med nedsat kraft.
                  6.5.2.2.   Vejledningen skal oplyse om krav til korrekt anvendelse og vedligeholdelse af køretøjet, herunder, hvis dette er relevant, anvendelse af reagenser.
                  6.5.2.3.   Vejledningen skal være affattet på et klart og ikke-teknisk sprog og foreligge på det sprog, som tales i det land, hvor et nyt tungt køretøj eller en ny motor til et tungt køretøj sælges eller indregistreres.
                  6.5.2.4.   Vejledningen skal indeholde en nærmere angivelse af, hvorvidt køretøjets fører skal genpåfylde reagenser mellem de normale serviceintervaller og det forventelige forbrug af reagenser for den pågældende type af tunge køretøjer.
                  6.5.2.5.   I vejledningen skal det angives, at anvendelsen og genpåfyldningen af et nødvendigt reagens med de korrekte specifikationer er obligatorisk for at sikre, at køretøjet overholder den relevante typeattest, som er udstedt for køretøjet eller motortypen.
                  6.5.2.6.   Det skal i vejledningen angives, at det kan være strafbart at anvende et køretøj, som ikke forbruger et eventuelt reagens, hvis dette er nødvendigt for nedbringelse af forurenende emissioner, og at eventuelle favorable betingelser for køb eller drift af køretøjet, som er opnået i indregistreringslandet eller et andet land, hvor køretøjet anvendes, kan blive ugyldige.
                  6.5.3.   Motorsystemets NOx-begrænsning
                  6.5.3.1.   Fejlfunktion i motorsystemet med hensyn til NOx-emissionsbegrænsning (f.eks. som følge af mangel på ethvert påkrævet reagens, fejlagtig EGR-flow eller deaktivering af EGR) bestemmes ved hjælp af overvågning af NOx-niveauet med følere placeret i udstødningsstrømmen.
                  6.5.3.2.   Ved enhver afvigelse i NOx-niveauet på mere end 1,5 g/kWh over den gældende grænseværdi, som angivet i tabel 1 i punkt 6.2.1 i bilag I, skal føreren underrettes gennem aktivering af fejlindikatoren (MI), som omhandlet i punkt 3.6.5 i bilag IV til direktiv 2005/78/EF).
                  6.5.3.3.   Desuden skal en uslettelig fejlkode, der angiver årsagen til overskridelsen af de niveauer, der er anført i punkt 6.5.3.2, lagres i overensstemmelse med punkt 3.9.2 i bilag IV til direktiv 2005/78/EF i mindst 400 dage eller 9 600 motordriftstimer.
                  Årsagerne til for høj NOx-værdi skal mindst, og hvor det er relevant, identificeres i tilfælde af tom reagensbeholder, afbrydelse af reagensdoseringsaktiviteten, for dårlig reagenskvalitet, for lavt reagensforbrug, fejlagtig EGR-flow eller deaktivering af EGR. I alle andre tilfælde har fabrikanten lov til at henvise til en uslettelig fejlkode »for høj NOx-værdi — grundlæggende årsag ukendt«.
                  6.5.3.4.   Hvis NOx-niveauet overskrider de egendiagnosegrænseværdier, der er angivet i tabellen i artikel 4, stk. 3, skal en momentbegrænser nedsætte motorkraften i overensstemmelse med kravene i punkt 6.5.5 på en sådan måde, at det tydeligt mærkes af køretøjets fører. Når momentbegrænseren er aktiveret, skal føreren fortsat gøres opmærksom herpå i overensstemmelse med kravene i punkt 6.5.3.2, og en uslettelig fejlkode skal lagres i overensstemmelse med punkt 6.5.3.3.
                  6.5.3.5   Hvis der er tale om motorsystemer, der er baseret på anvendelse af EGR, og der ikke anvendes andet efterbehandlingssystem til NOx-emissionsbegrænsning, kan fabrikanten anvende en alternativ metode til opfyldelse af kravene i punkt 6.5.3.1 til bestemmelse af NOx-niveauet. På tidspunktet for typegodkendelsen skal fabrikanten påvise, at den alternative metode med hensyn til tid og nøjagtighed af bestemmelsen af NOx-niveauet er lige så god som påkrævet i henhold til kravene i punkt 6.5.3.1, og at den udløser samme konsekvenser som omhandlet i punkt 6.5.3.2, 6.5.3.3 og 6.5.3.4.
                  6.5.4.   Reagenskontrol
                  6.5.4.1.   I køretøjer, der kræver anvendelse af et reagens for at opfylde kravene i dette punkt, skal føreren underrettes om reagensbeholdningen i køretøjets reagensbeholder via en mekanisk eller elektronisk indikator på køretøjets instrumentbræt. Denne skal omfatte en advarsel, når reagensbeholdningen falder til:

                              —

                              under 10 % af beholderens kapacitet, eller en større procentdel efter fabrikantens valg, eller

                              —

                              under det niveau, der svarer til den mulige kørselsafstand på den af fabrikanten angivne reservebrændstofsmængde.

                        Reagensindikatoren skal være placeret tæt på brændstofindikatoren.
                  6.5.4.2.   Føreren skal underrettes i overensstemmelse med kravene i punkt 3.6.5 i bilag IV til direktiv 2005/78/EF, hvis reagensbeholderen bliver tom.
                  6.5.4.3.   Så snart reagensbeholderen er tom, finder kravene i punkt 6.5.5 anvendelse ud over kravene i punkt 6.5.4.2.
                  6.5.4.4.   En fabrikant kan vælge at opfylde bestemmelserne i punkt 6.5.4.5 til 6.5.4.12 som alternativ til opfyldelse af kravene i punkt 6.5.3.
                  6.5.4.5.   Motorsystemer skal omfatte en anordning, som kan afgøre, hvorvidt en væske med de egenskaber, som fabrikanten har oplyst, og som er opført i dette direktivs bilag II, forefindes i køretøjet.
                  6.5.4.6.   Hvis væsken i reagensbeholderen ikke svarer til de mindstekrav, der er opgivet af fabrikanten og anført i bilag II til dette direktiv, finder de yderligere krav i punkt 6.5.4.12 anvendelse.
                  6.5.4.7.   Motorsystemer skal være forsynet med en anordning til at bestemme reagensforbruget og til at sikre ekstern adgang til forbrugsoplysninger.
                  6.5.4.8.   Det gennemsnitlige reagensforbrug og det for motorsystemet gennemsnitligt nødvendige reagensforbrug enten i løbet af den sidste komplette motordriftsperiode på 48 timer eller den periode, som kræves for at forbruge mindst 15 liter (afhængigt af, hvad der indtræder først), skal være tilgængeligt via standarddatastikkets serielle port, som omhandlet i punkt 6.8.3 i bilag IV til direktiv 2005/78/EF.
                  6.5.4.9.   For at overvåge reagensforbruget skal som minimum følgende parametre i motoren overvåges:

                              —

                              reagensniveauet i køretøjets beholder

                              —

                              reagenstilførsel eller -indsprøjtning målt så tæt som teknisk muligt på det punkt, hvor reagenset indsprøjtes i et efterbehandlingssystem for udstødningen.

                        6.5.4.10.   Ved enhver afvigelse på mere end 50 % i det gennemsnitlige reagensforbrug og motorsystemets gennemsnitligt krævede forbrug i den i punkt 6.5.4.8 definerede periode finder kravene i punkt 6.5.4.12 anvendelse.
                  6.5.4.11.   Hvis reagensdoseringsaktiviteten afbrydes, finder kravene i punkt 6.5.4.12 anvendelse. Dette er dog ikke påkrævet, hvis sådan afbrydelse finder sted efter ordre fra motorens elektroniske styreenhed, fordi motorens driftsbetingelser er af en sådan art, at motorens emission ikke kræver reagensdosering, forudsat at fabrikanten klart har oplyst den godkendende myndighed om, hvornår sådanne driftsbetingelser finder anvendelse.
                  6.5.4.12.   Enhver fejl, der detekteres vedrørende punkt 6.5.4.6, 6.5.4.10 eller 6.5.4.11 skal udløse samme konsekvenser i samme rækkefølge som omhandlet i punkt 6.5.3.2, 6.5.3.3 eller 6.5.3.4.
                  6.5.5.   Foranstaltninger til at bekæmpelse af ulovlige indgreb i efterbehandlingssystemer
                  6.5.5.1.   I ethvert motorsystem, der er omfattet af dette punkt, skal indgå en momentbegrænser, der underretter føreren om, at motorsystemet fungerer fejlagtigt, eller at køretøjet betjenes fejlagtigt, og derved tilskynder til hurtig udbedring af eventuelle fejl.
                  6.5.5.2.   Momentbegrænseren skal aktiveres, når køretøjet holder stille første gang efter indtrædelse af betingelserne i et af punkterne 6.5.3.4, 6.5.4.3, 6.5.4.6, 6.5.4.10 eller 6.5.4.11.
                  6.5.5.3.   Hvis momentbegrænseren går i funktion, må motorens drejningsmoment under ingen omstændigheder overskride en konstant værdi på:

                              —

                              60 % af det maksimale motordrejningsmoment for køretøjer i klasse N3 > 16 tons, M1 > 7,5 tons, M3/III og M3/B > 7,5 tons

                              —

                              75 % af det maksimale motordrejningsmoment for køretøjer i klasse N1, N2, N3 ≤ 16 tons, 3,5 < M1 ≤ 7,5 tons, M2, M3/I, M3/II, M3/A og M3/B ≤ 7,5 tons.

                        6.5.5.4.   Kravene til dokumentation og momentbegrænser er omhandlet i punkt 6.5.5.5 til 6.5.5.8.
                  6.5.5.5.   Detaljerede skriftlige oplysninger, der fuldt ud beskriver emissionsbegrænsningskontrolsystemets og momentbegrænserens funktionelle driftskarakteristika, skal angives i overensstemmelse med dokumentationskravene i punkt 6.1.7.1, litra b), i dette bilag. Navnlig skal fabrikanten give oplysninger om de algoritmer, som motorens elektroniske styreenhed anvender for at relatere NOx-koncentrationen til den specifikke NOx-emission (i g/kWh) under ETC-testen i overensstemmelse med punkt 6.5.6.5.
                  6.5.5.6.   Momentbegrænseren skal deaktiveres, når motoren kører i tomgang, hvis de forhold, der aktiverede den, ikke længere er til stede. Momentbegrænseren må ikke automatisk deaktiveres, uden at årsagen til dens aktivering er blevet udbedret.
                  6.5.5.7.   Det må ikke være muligt at deaktivere momentbegrænseren ved hjælp af en omskifter eller et vedligeholdelsesværktøj.
                  6.5.5.8.   Momentbegrænseren finder ikke anvendelse på motorer eller køretøjer til brug for de væbnede styrker, redningstjenester, brandvæsenet eller på ambulancer. Permanent deaktivering må kun foretages af motor- eller køretøjsfabrikanten, og en særlig motortype inden for motorfamilien skal have en særlig betegnelse, så den kan identificeres.
                  6.5.6.   Emissionsbegrænsningskontrolsystemets driftsbetingelser
                  6.5.6.1.   Emissionsbegrænsningskontrolsystemet skal fungere

                              —

                              ved alle omgivende temperaturer mellem 266 K og 308 K (– 7 °C og 35 °C)

                              —

                              i alle højder under 1 600 m

                              —

                              ved kølevæsketemperaturer over 343 K (70 °C).

                        Dette punkt gælder ikke overvågningen af reagensniveauet i beholderen, der skal kunne finde sted under alle driftsforhold.
                  6.5.6.2.   Emissionsbegrænsningskontrolsystemet kan deaktiveres, når en nøddriftsstrategi er aktiv, og denne medfører en momentbegrænsning, der er større end de grænseværdier, der er anført i punkt 6.5.5.3 for den pågældende køretøjsklasse.
                  6.5.6.3.   Hvis en standardindstilling for emissionen er aktiv, skal emissionsbegrænsningskontrolsystemet forblive i drift og opfylde bestemmelserne i punkt 6.5.
                  6.5.6.4.   Hvis NOx-begrænsningsforanstaltningerne ikke fungerer korrekt skal dette detekteres inden for fire OBD-prøvningscyklusser, som omhandlet i definitionen i punkt 6.1 i tillæg 1 til bilag IV til direktiv 2005/78/EF.
                  6.5.6.5.   Algoritmer anvendt af motorens elektroniske styreenhed til relatering af den faktiske NOx-koncentration til den specifikke NOx-emission (i g/kWh) anses ikke for en manipulationsstrategi.
                  6.5.6.6.   Hvis en AECS, der er blevet godkendt af den typegodkendende myndighed i overensstemmelse med punkt 6.1.5, bliver operationel, kan en stigning i NOx som følge af AECS’en anvendes på den passende NOx-værdi, som omhandlet i punkt 6.5.3.2. I alle sådanne tilfælde skal AECS*ens indflydelse på NOx-grænseværdien beskrives i overensstemmelse med punkt 6.5.5.5.
                  6.5.7.   Fejl i emissionsbegrænsningskontrolsystemet
                  6.5.7.1.   Emissionsbegrænsningskontrolsystemet skal overvåges for elektriske fejl og for fjernelse eller deaktivering af enhver føler, der forhindrer, at det diagnosticerer en stigning i emissionen som krævet i punkt 6.5.3.2 og 6.5.3.4.
                  Eksempler på følere, der påvirker diagnosticeringsevnen, er de følere, der direkte måler NOx-koncentrationen, følere for ureakvaliteten samt følere, der anvendes til overvågning af reagensdoseringsaktivitet, reagensniveau, reagensforbrug eller recirkulationsforhold for udstødningen.
                  6.5.7.2.   Hvis en fejl i emissionsbegrænsningskontrolsystemet bekræftes, skal føreren straks gøres opmærksom på dette ved hjælp af et advarselssignal i overensstemmelse med punkt 3.6.5 i bilag IV til direktiv 2005/78/EF.
                  6.5.7.3.   Momentbegrænseren skal aktiveres i overensstemmelse med punkt 6.5.5, hvis fejlen ikke afhjælpes inden for 50 motordriftstimer.
                  Den i første afsnit fastsatte periode nedsættes til 36 timer at regne fra de datoer, der er angivet i artikel 2, stk. 7 og 8.
                  6.5.7.4.   Når emissionsbegræningskontrolsystemet har konstateret, at fejlen ikke længere eksisterer, kan den eller de fejlkoder, der er forbundet med fejlen, slettes i systemets hukommelse, undtagen i de tilfælde, der er omhandlet i punkt 6.5.7.5, og momentbegrænseren kan, hvis dette er relevant, deaktiveres i overensstemmelse med punkt 6.5.5.6.
                  En eller flere fejlkoder, der er forbundet med en fejl i emissionsbegrænsningskontrolsystemet, må ikke kunne slettes fra systemets hukommelse af noget scanningsværktøj.
                  6.5.7.5.   I tilfælde af fjernelse eller deaktivering af dele af emissionsbegrænsningskontrolsystemet i overensstemmelse med punkt 6.5.7.1 skal en uslettelig fejlkode lagres i overensstemmelse med punkt 3.9.2 i bilag IV til direktiv 2005/78/EF i mindst 400 dage eller 9 600 motordriftstimer.
                  6.5.8.   Demonstration af emissionsbegrænsningskontrolsystemet
                  6.5.8.1.   Som led i ansøgningen om typegodkendelse, som omhandlet i punkt 3, skal fabrikanten påvise overensstemmelse med bestemmelserne i dette punkt gennem prøvninger i et motordynamometer i overensstemmelse med punkt 6.5.8.2 til 6.5.8.7.
                  6.5.8.2.   En motorfamilies eller en OBD-motorfamilies overensstemmelse med kravene i dette punkt kan demonstreres ved prøvning af emissionsbegrænsningskontrolsystemet i en af motorerne i motorfamilien (stammotoren), forudsat at fabrikanten over for den typegodkendende myndighed påviser, at emissionsbegrænsningskontrolsystemerne er tilsvarende inden for familien.
                  Denne demonstration kan foretages ved at forelægge den typegodkendende myndighed sådanne oplysninger som algoritmer, funktionsanalyser osv.
                  Stammotoren udvælges af fabrikanten med den typegodkendende myndigheds samtykke.
                  6.5.8.3.   Prøvningen af emissionsbegrænsningskontrolsystemet omfatter følgende tre faser:

                                 Udvælgelse:

                              En fejlfunktion i NOx-begrænsningsforanstaltningerne eller en fejl i emissionsbegrænsingskontrolsystemet udvælges af myndigheden fra en liste over fejlfunktioner, som fabrikanten leverer.

                                 Kvalificering:

                              Fejlfunktionens indflydelse valideres ved måling af NOx-niveauet gennem en ETC-test i en motorprøvebænk.

                                 Demonstration:

                              Systemets reaktion (begrænsning af drejningsmomentet, advarselssignal osv.) demonstreres ved at lade motoren gennemgå fire OBD-prøvningscyklusser.

                        6.5.8.3.1.   Til udvælgelsesfasen forsyner fabrikanten den typegodkendende myndighed med en beskrivelse af de overvågningsstrategier, der er anvendt til at bestemme potentielle fejlfunktioner i en NOx-begrænsningsforanstaltning og potentielle fejl i emissionsbegrænsningskontrolsystemet, der enten medfører aktivering af momentbegrænseren eller aktivering af advarselssignalet alene.
                  Typiske eksempler på fejlfunktioner i denne liste er en tom reagensbeholder, fejlfunktion medførende afbrydelse af reagensdoseringsaktiviteten, for dårlig reagenskvalitet, fejlfunktion medførende for lavt reagensforbrug, fejlagtig EGR-flow eller deaktivering af EGR.
                  Mindst to og højt tre fejlfunktioner i NOx-begrænsningssystemet eller fejl i emissionsbegrænsningskontrolsystemet udvælges af den typegodkendende myndighed fra denne liste.
                  6.5.8.3.2.   I kvalificeringsfasen måles NOx-emissionerne i ETC-prøvningscyklussen i henhold til bestemmelserne i tillæg 2 til bilag III. Resultatet af ETC-testen skal anvendes til at bestemme, hvordan systemet til overvågning af NOx-begrænsningen forventes at reagere under demonstrationsprocessen (momentbegrænsning og/eller advarselssignal). Fejlen skal simuleres på en sådan måde, at NOx-niveauet ikke overskrider nogen af de grænseværdier, der er anført i punkt 6.5.3.2 eller 6.5.3.4, med mere end 1 g/kWh.
                  Emissionskvalificering er ikke påkrævet i tilfælde af tom reagensbeholder eller til demonstration af en fejl i emissionsbegrænsningskontrolsystemet.
                  Momentbegrænseren skal deaktiveres i kvalifikationsfasen.
                  6.5.8.3.3.   I demonstrationsfasen gennemfører motoren højst fire OBD-prøvningscyklusser.
                  Der må ikke være andre fejl end dem, der skal bruges til demonstrationsformål.
                  6.5.8.3.4.   Før igangsættelse af prøvningssekvensen i punkt 6.5.8.3.3 indstilles emissionsbegrænsningskontrolsystemets status til »ingen fejl«.
                  6.5.8.3.5.   Afhængig af det valgte NOx-niveau skal systemet aktivere et advarselssignal samt, hvis dette er relevant, momentbegrænseren på et hvilket som helst tidspunkt før afslutningen af detektionssekvensen. Detektionssekvensen kan stoppes, når overvågningssystemet for NOx-begrænsningen har reageret korrekt.
                  6.5.8.4.   Hvis der er tale om et emissionsbegrænsningskontrolsystem, der først og fremmest er baseret på at overvåge NOx-niveauet ved hjælp af følere placeret i udstødningsstrømmen, kan fabrikanten vælge at overvåge visse systemfunktioner direkte (f.eks. afbrydelse af doseringsaktivitet, lukket EGR-ventil) i forbindelse med efterprøvning af overensstemmelse. I dette tilfælde skal den udvalgte systemfunktion demonstreres.
                  6.5.8.5.   Det momentbegrænsningsniveau, der kræves af momentbegrænseren i henhold til punkt 6.5.5.3, skal sammen med motorens generelle specifikationer godkendes i henhold til direktiv 80/1269/EF. I demonstrationsprocessen skal fabrikanten over for den typegodkendende myndighed demonstrere, at den korrekte momentbegrænser indgår i motorens elektroniske styreenhed. Separat måling af drejningsmomentet er ikke påkrævet under demonstrationen.
                  6.5.8.6.   Som et alternativ til punkt 6.5.8.3.3 til 6.5.8.3.5 kan demonstrationen af emissionsbegrænsningskontrolsystemet og momentbegrænseren udføres ved prøvning af et køretøj. Køretøjet køres på vej eller prøvebane med de udvalgte fejlfunktioner eller fejl i emissionsbegrænsningskontrolsystemet for at demonstrere, at advarselssignalet og aktiveringen af momentbegrænseren fungerer i overensstemmelse med kravene i punkt 6.5, og navnlig kravene i punkt 6.5.5.2 og 6.5.5.3.
                  6.5.8.7.   Hvis lagring af en uslettelig fejlkode i computerhukommelsen er påkrævet for at opfylde kravene i punkt 6.5, skal følgende tre betingelser være opfyldt ved afslutningen af demonstrationssekvensen:

                              —

                              Det skal ved hjælp af OBD-scanningsværktøjet være muligt at bekræfte tilstedeværelsen i OBD-computerens hukommelse af den relevante uslettelige fejlkode beskrevet i punkt 6.5.3.3, og det skal til den typegodkendende myndigheds tilfredshed kunne påvises, at scanningsværktøjet ikke kan slette denne kode, og

                              —

                              det skal være muligt at bekræfte den tid, der under detektionssekvensen er forløbet med advarselssignalet aktiveret ved at aflæse den uslettelige tæller, der er omhandlet i punkt 3.9.2 i bilag IV til direktiv 2005/78/EF, og det skal til den typegodkendende myndigheds tilfredshed påvises, at scanningsværktøjet ikke kan slette denne, og

                              —

                              den typegodkendende myndighed skal have godkendt de designelementer, der viser, at disse uslettelige oplysninger lagres i mindst 400 dage eller 9 600 motordriftstimer i overensstemmelse med punkt 3.9.2 i bilag IV til direktiv 2005/78/EF.«

      BILAG II
      ÆNDRINGER I DIREKTIV 2005/78/EF

                  1)

                  Bilag IV ændres således:

                              a)

                              I punkt 3.6.4 erstattes ordene »fast programmeret standardindstilling« af ordet »standardindstilling«.

                              b)

                              I punkt 3.7, andet led, erstattes ordene »fast programmeret standardindstilling« af ordet »standardindstilling«.

                              c)

                              Punkt 3.8.3 affattes således:

                                          »3.8.3.

                                          I tilfælde af aktivering af fejlindikatoren (MI) som følge af en fejlfunktion i motorsystemet med hensyn til NOx-begrænsningsforanstaltninger eller ukorrekt reagensforbrug og doseringsaktivitet, kan fejlindikatoren (MI) skiftes tilbage til den tidligere aktiveringsstatus, hvis de betingelser, der er angivet i punkt 6.5.3, 6.5.4 og 6.5.7 i bilag I til direktiv 2005/55/EF, ikke længere er til stede.«

                              d)

                              Punkt 3.9.2 affattes således:

                                          »3.9.2.

                                          Fra den 9. november 2006, for så vidt angår nye typegodkendelser, og fra den 1. oktober 2007, for så vidt angår alle registreringer, skal egendiagnosesystemet i tilfælde af generering af en uslettelig fejlkode i overensstemmelse med punkt 6.5.3 eller 6.5.4 i bilag I til direktiv 2005/55/EF i mindst 400 dage eller 9 600 motordriftstimer opbevare en registrering af fejlkoden og antallet af motorens driftstimer med fejlindikatoren (MI) aktiveret.
                                          Enhver sådan fejlkode og det antal timer, som motoren har været i drift med fejlindikatoren aktiveret, må ikke slettes ved anvendelse af eksterne diagnoseværktøjer eller andre værktøjer, som omhandlet i punkt 6.8.3 i dette bilag.«

                  2)

                  Bilag V ændres således:

                              a)

                              Punkt 2 affattes således:

                                          »2)

                                          Eksempel på anvendelse af kravene i nærværende direktiv og direktiv 2005/55/EF til tredje godkendelse (indtil videre uden nogen udvidelse), svarende til anvendelsesdato B1 med OBD-etape I, udstedt af Det Forenede Kongerige:
                                          e11*2005/55*2005/78B*0003*00«;

                              b)

                              Punkt 3 affattes således:

                                          »3)

                                          Eksempel på anvendelse af kravene i direktiv 2005/55/EF og ændringsdirektiv 2006/51/EF til anden udvidelse til fjerde godkendelse, svarende til anvendelsesdato B2 med OBD-etape II, udstedt af Tyskland:
                                          e1*2005/55*2006/51F*0004*02«;

                              c)

                              Følgende nye punkt 4 tilføjes:

                                          »4)

                                          Oversigt over de tegn, der skal bruges, i overensstemmelse med de forskellige gennemførelsesdatoer fastsat i direktiv 2005/55/EF:

                                                      Tegn

                                                      Række (1)

                                                      OBD-etape I (2)

                                                      OBD-etape II

                                                      Holdbarhed/I brug

                                                      NOx-begrænsning (3)

                                                      A

                                                      A

                                                      —

                                                      —

                                                      —

                                                      —

                                                      B

                                                      B1(2005)

                                                      JA

                                                      —

                                                      JA

                                                      —

                                                      C

                                                      B1(2005)

                                                      JA

                                                      —

                                                      JA

                                                      JA

                                                      D

                                                      B2(2008)

                                                      JA

                                                      —

                                                      JA

                                                      —

                                                      E

                                                      B2(2008)

                                                      JA

                                                      —

                                                      JA

                                                      JA

                                                      F

                                                      B2(2008)

                                                      —

                                                      JA

                                                      JA

                                                      —

                                                      G

                                                      B2(2008)

                                                      —

                                                      JA

                                                      JA

                                                      JA

                                                      H

                                                      C

                                                      JA

                                                      —

                                                      JA

                                                      —

                                                      I

                                                      C

                                                      JA

                                                      —

                                                      JA

                                                      JA

                                                      J

                                                      C

                                                      —

                                                      JA

                                                      JA

                                                      —

                                                      K

                                                      C

                                                      —

                                                      JA

                                                      JA

                                                      JA

         (1)  I overensstemmelse med tabel I, punkt 6, i bilag I til direktiv 2005/55/EF.

         (2)  I overensstemmelse med artikel 4 i direktiv 2005/55/EF er gasmotorer undtaget fra OBD-etape I.

         (3)  I overensstemmelse med punkt 6.5 i bilag I til direktiv 2005/55/EF.«


Avis juridique important

|

31992L0099

Kommissionens direktiv 92/99/EØF af 17. november 1992 om ændring af bilagene til Rådets direktiv 70/524/EØF om tilsætningsstoffer til foderstoffer

EF-Tidende nr. L 350 af 01/12/1992 s. 0083 - 0084 den finske specialudgave: kapitel 3 bind 46 s. 0049  den svenske specialudgave: kapitel 3 bind 46 s. 0049

KOMMISSIONENS DIREKTIV 92/99/EOEF  af 17. november 1992  om aendring af bilagene til Raadets direktiv 70/524/EOEF om tilsaetningsstoffer til foderstoffer  KOMMISSIONEN FOR DE EUROPAEISKE FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets direktiv 70/524/EOEF af 23. november 1970 om tilsaetningsstoffer til foderstoffer (1), senest aendret ved Kommissionens direktiv 92/64/EOEF (2), saerlig artikel 7, og  ud fra foelgende betragtninger:  Ifoelge direktiv 70/524/EOEF skal indholdet af bilagene til stadighed tilpasses til den videnskabelige og tekniske udvikling; bilagene blev kodificeret ved Kommissionens direktiv 91/248/EOEF (3);  undersoegelsen af de forskellige tilsaetningsstoffer, der er anfoert i bilag II og derfor kan tillades paa nationalt plan, er ikke afsluttet; det er derfor noedvendigt at forlaenge tilladelsens varighed for disse stoffers vedkommende i en naermere bestemt  periode;  de i dette direktiv fastsatte foranstaltninger er i overensstemmelse med udtalelse fra Den Staaende Foderstofkomité -  UDSTEDT FOELGENDE DIREKTIV:  Artikel 1  Bilag II til direktiv 70/524/EOEF aendres som angivet i bilaget til naervaerende direktiv.  Artikel 2  Medlemsstaterne saetter de noedvendige love og administrative bestemmelser i kraft for at efterkomme dette direktiv. De underretter straks Kommissionen herom.  Naar medlemsstaterne vedtager disse bestemmelser, henvises der deri til dette direktiv, eller de ledsages ved offentliggoerelsen af en saadan henvisning. De naermere regler for denne henvisning fastsaettes af medlemsstaterne.  Artikel 3  Dette direktiv er rettet til medlemsstaterne. Udfaerdiget i Bruxelles, den 17. november 1992. Paa Kommissionens vegne  Ray MAC SHARRY  Medlem af Kommissionen   (1) EFT nr. L 270 af 14. 12. 1970, s. 1. (2) EFT nr. L 221 af 6. 8. 1992, s. 51. (3) EFT nr. L 124 af 18. 5. 1991, s. 1.     BILAG    /* Tabel: Se EFT */


title: Europa-Parlamentets og Rådets direktiv 2008/18/EF af 11. marts 2008 om ændring af Rådets direktiv 85/611/EØF om samordning af love og administrative bestemmelser om visse institutter for kollektiv investering i værdipapirer (investeringsinstitutter), for så vidt angår de gennemførelsesbeføjelser, der tillægges Kommissionen

text:
               19.3.2008

               DA

               Den Europæiske Unions Tidende

               L 76/42

      EUROPA-PARLAMENTETS OG RÅDETS DIREKTIV 2008/18/EF
   af 11. marts 2008
   om ændring af Rådets direktiv 85/611/EØF om samordning af love og administrative bestemmelser om visse institutter for kollektiv investering i værdipapirer (investeringsinstitutter), for så vidt angår de gennemførelsesbeføjelser, der tillægges Kommissionen
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 47, stk. 2,
   under henvisning til forslag fra Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   efter proceduren i traktatens artikel 251 (2), og
   ud fra følgende betragtninger:

               (1)

               Ifølge Rådets direktiv 85/611/EØF (3) skal visse foranstaltninger vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommission (4).

               (2)

               Ved afgørelse 2006/512/EF om ændring af afgørelse 1999/468/EF indførtes forskriftsproceduren med kontrol, som skal anvendes i forbindelse med vedtagelse af generelle foranstaltninger, der har til formål at ændre ikke-væsentlige bestemmelser i en basisretsakt, der er vedtaget efter proceduren i traktatens artikel 251, herunder ved at lade sådanne bestemmelser udgå eller ved at supplere retsakten med nye ikke-væsentlige bestemmelser.

               (3)

               I overensstemmelse med Europa-Parlamentets, Rådets og Kommissionens erklæring (5) vedrørende afgørelse 2006/512/EF skal en række retsakter vedtaget efter proceduren i traktatens artikel 251, som allerede er trådt i kraft, tilpasses efter de gældende procedurer, for at forskriftsproceduren med kontrol kan finde anvendelse på dem.

               (4)

               Kommissionen bør tillægges beføjelse til at vedtage de nødvendige foranstaltninger til gennemførelsen af direktiv 85/611/EØF for at vedtage tekniske ændringer, der præciserer definitionerne for at sikre en ensartet anvendelse af nævnte direktiv overalt i Fællesskabet, og justerer terminologi og definitioner i overensstemmelse med efterfølgende retsakter om investeringsinstitutter og beslægtede spørgsmål. Da der er tale om generelle foranstaltninger, der har til formål at ændre ikke-væsentlige bestemmelser i direktiv 85/611/EØF, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

               (5)

               Direktiv 85/611/EØF bør derfor ændres i overensstemmelse hermed.

               (6)

               Eftersom de ændringer, der foretages i direktiv 85/611/EØF ved nærværende direktiv, er af teknisk art og kun vedrører udvalgsproceduren, er der intet krav om, at de skal gennemføres af medlemsstaterne. Det er således ikke nødvendigt at vedtage bestemmelser herom —

         UDSTEDT FØLGENDE DIREKTIV:
   Artikel 1
   Ændringer
   Artikel 53a og 53b i direktiv 85/611/EØF affattes således:

      »Artikel 53a
      Kommissionen vedtager tekniske ændringer af dette direktiv på følgende områder:

                  a)

                  præcisering af definitionerne for at sikre en ensartet anvendelse af direktivet overalt i Fællesskabet

                  b)

                  justering af terminologien i og formuleringen af definitionerne i overensstemmelse med efterfølgende retsakter om investeringsinstitutter og beslægtede spørgsmål.

            Disse foranstaltninger, der har til formål at ændre ikke-væsentlige bestemmelser i direktivet, vedtages efter forskriftsproceduren med kontrol i artikel 53b, stk. 2.
      Artikel 53b
      1.   Kommissionen bistås af Det Europæiske Værdipapirudvalg, der er oprettet ved Kommissionens afgørelse 2001/528/EF (6).
      2.   Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.

   Artikel 2
   Ikrafttræden
   Dette direktiv træder i kraft på dagen efter offentliggørelsen i Den Europæiske Unions Tidende.
   Artikel 3
   Adressater
   Dette direktiv er rettet til medlemsstaterne.

      Udfærdiget i Strasbourg, 11. marts 2008.

            På Europa-Parlamentets vegne

            Formand

         H.-G. PÖTTERING

            På Rådets vegne

            Formand

         J. LENARČIČ

      (1)  EUT C 161 af 13.7.2007, s. 45.

      (2)  Europa-Parlamentets udtalelse af 10.7.2007 (endnu ikke offentliggjort i EUT) og Rådets afgørelse af 3.3.2008.

      (3)  EFT L 375 af 31.12.1985, s. 3. Senest ændret ved Europa-Parlamentets og Rådets direktiv 2005/1/EF (EUT L 79 af 24.3.2005, s. 9).

      (4)  EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

      (5)  EUT C 255 af 21.10.2006, s. 1.

      (6)  EFT L 191 af 13.7.2001, s. 45. Ændret ved afgørelse 2004/8/EF (EUT L 3 af 7.1.2004, s. 33).«


title: Kommissionens direktiv 2007/56/EF af 17. september 2007 om ændring af visse bilag til Rådets direktiv 86/362/EØF, 86/363/EØF og 90/642/EØF for så vidt angår maksimalgrænseværdier for restkoncentrationer af azoxystrobin, chlorothalonil, deltamethrin, hexachlorbenzen, ioxynil, oxamyl og quinoxyfen (EØS-relevant tekst )

text:
               18.9.2007

               DA

               Den Europæiske Unions Tidende

               L 243/50

      KOMMISSIONENS DIREKTIV 2007/56/EF
   af 17. september 2007
   om ændring af visse bilag til Rådets direktiv 86/362/EØF, 86/363/EØF og 90/642/EØF for så vidt angår maksimalgrænseværdier for restkoncentrationer af azoxystrobin, chlorothalonil, deltamethrin, hexachlorbenzen, ioxynil, oxamyl og quinoxyfen
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn (1), særlig artikel 10,
   under henvisning til Rådets direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse (2), særlig artikel 10,
   under henvisning til Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager (3), særlig artikel 7,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (4), særlig artikel 4, stk. 1, litra f), og
   ud fra følgende betragtninger:

               (1)

               I henhold til direktiv 91/414/EØF hører det under medlemsstaternes ansvarsområde at godkende plantebeskyttelsesmidler til anvendelse på specifikke afgrøder. Sådanne godkendelser skal bygge på en vurdering af virkningerne på menneskers og dyrs sundhed og miljøpåvirkningen. Ved vurderingerne skal der tages hensyn til elementer som sprøjteførerens og andre tilstedeværendes eksponering og virkninger på jord-, vand- og luftmiljøet samt virkningerne på dyr og mennesker via indtag af restkoncentrationer på behandlede afgrøder.

               (2)

               Maksimalgrænseværdierne afspejler anvendelsen af de minimumsmængder af pesticider, der skal til for at opnå effektiv plantebeskyttelse, anvendt på en sådan måde, at der opnås den lavest mulige, toksikologisk acceptable restkoncentration, især med hensyn til den skønnede indtagelse gennem føden.

               (3)

               Maksimalgrænseværdier for pesticider, der er omfattet af direktiv 90/642/EØF, skal løbende vurderes og kan ændres under hensyntagen til nye eller ændrede anvendelser. Kommissionen har modtaget oplysninger om nye eller ændrede anvendelser, som kan formodes at ville betyde ændrede restkoncentrationer af azoxystrobin, chlorothalonil, ioxynil og quinoxyfen.

               (4)

               Hvad angår hexachlorbenzen har Kommissionen modtaget oplysninger om, at dette pesticid som følge af miljøforurening kan forekomme i græskarkerner — et produkt, der indtages som føde i flere medlemsstater — i koncentrationer, der ligger over bestemmelsesgrænseværdien. Det er derfor nødvendigt at indsætte »græskarkerner« i bilag I til direktiv 90/642/EØF og at fastsætte maksimalgrænseværdier for græskarkerner for at beskytte forbrugerne mod for store restkoncentrationer af hexachlorbenzen.

               (5)

               I afventning af forsøgsdata for oxamyl blev der ved Kommissionens direktiv 2006/59/EF (5) indsat midlertidige maksimalgrænseværdier for dette stof i direktiv 90/642/EØF. Der er efterfølgende forelagt og evalueret sådanne forsøgsdata for oxamyl. På grundlag heraf kan de midlertidige maksimalgrænseværdier for oxamyl bekræftes.

               (6)

               Ved direktiv 2006/59/EF blev der også indarbejdet midlertidige maksimalgrænseværdier for deltamethrin i direktiv 86/362/EØF, 86/363/EØF og 90/642/EØF, som gælder, indtil det dossier, der er omhandlet i bilag III til direktiv 91/414/EØF, er blevet revurderet, og de pågældende deltamethrin-formuleringer er blevet registreret på ny i medlemsstaterne. Nærmere undersøgelser viste, at der var behov for at bruge mere tid på en grundig gennemgang af de anvendelser af deltamethrin, der er tilladt i medlemsstaterne. Gyldigheden af de midlertidige maksimalgrænseværdier for deltamethrin bør derfor forlænges.

               (7)

               Forbrugernes livslange eksponering for nævnte pesticider via fødevarer, der kan indeholde restkoncentrationer heraf, er blevet vurderet efter de procedurer og den praksis, der følges i Fællesskabet, under hensyntagen til de retningslinjer, der er offentliggjort af Verdenssundhedsorganisationen (6). Maksimalgrænseværdierne for de pågældende pesticider bør fastsættes på grundlag af denne vurdering/evaluering, så det sikres, at det acceptable daglige indtag ikke overskrides.

               (8)

               Med hensyn til chlorothalonil og ioxynil, som der er fastsat en akut referencedosis (ARfD) for, er den akutte eksponering af forbrugerne via hver af de fødevarer, der kan indeholde restkoncentrationer af disse pesticider, blevet vurderet efter de procedurer og den praksis, der for øjeblikket følges i Fællesskabet, under hensyntagen til de retningslinjer, der er offentliggjort af Verdenssundhedsorganisationen. Der er taget hensyn til udtalelser fra Den Videnskabelige Komité for Planter, især råd og henstillinger om beskyttelse af forbrugere af fødevarer, der er behandlet med pesticider (7). På grundlag af vurderingen af indtaget gennem føden bør maksimalgrænseværdierne for disse pesticider fastsættes, så det sikres, at ARfD ikke overskrides. Med hensyn til de øvrige stoffer har en vurdering af de disponible oplysninger vist, at der ikke er behov for en ARfD, og at det derfor ikke er nødvendigt med en vurdering af virkningerne på kort sigt.

               (9)

               Maksimalgrænseværdierne bør sættes til bestemmelsesgrænseværdien, hvis anvendelsen af plantebeskyttelsesmidler til godkendte anvendelsesformål ikke medfører påviselige pesticidrester i eller på fødevaren, eller hvis der ikke er nogen godkendte anvendelsesformål, eller hvis de anvendelsesformål, der er godkendt af medlemsstaterne, ikke er blevet underbygget med de nødvendige data, eller hvis anvendelsesformål i tredjelande, der medfører restkoncentrationer i eller på fødevarer, som kan blive bragt i omsætning på Fællesskabets marked, ikke er blevet underbygget med de nødvendige data.

               (10)

               Fastsættelse eller ændring af midlertidige EF-maksimalgrænseværdier er ikke til hinder for, at medlemsstaterne kan fastsætte midlertidige maksimalgrænseværdier for ioxynil og quinoxyfen i henhold til artikel 4, stk. 1, litra f), i direktiv 91/414/EØF og i henhold til samme direktivs bilag VI. Fire år anses for at være en tilstrækkelig lang periode til at tillade yderligere anvendelsesformål for disse stoffer. Derefter bør de midlertidige EF-maksimalgrænseværdier gå over til at være definitive.

               (11)

               Det er derfor nødvendigt at ændre de maksimalgrænseværdier, der er indeholdt i direktiv 86/362/EØF, 86/363/EØF og 90/642/EØF, for at sikre passende overvågning af og kontrol med de pågældende plantebeskyttelsesmidlers anvendelse og for at beskytte forbrugerne. Maksimalgrænseværdier, der allerede er fastsat i bilagene til disse direktiver, bør ændres. Hvor der endnu ikke er fastsat maksimalgrænseværdier, bør sådanne nu fastsættes for første gang.

               (12)

               Direktiv 86/362/EØF, 86/363/EØF og 90/642/EØF bør derfor ændres i overensstemmelse hermed.

               (13)

               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —

         UDSTEDT FØLGENDE DIREKTIV:
   Artikel 1
   Direktiv 86/362/EØF ændres som angivet i bilag I til nærværende direktiv.
   Artikel 2
   Direktiv 86/363/EØF ændres som angivet i bilag II til nærværende direktiv.
   Artikel 3
   I direktiv 90/642/EØF foretages følgende ændringer:

               1)

               I bilag I indsættes »Græskarkerner« under »4. Oliefrø«.

               2)

               Bilag II ændres som angivet i bilag III til nærværende direktiv.

         Artikel 4
   Medlemsstaterne vedtager og offentliggør senest den 18. december 2007 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   De anvender disse bestemmelser fra den 19. december 2007.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 5
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 6
   Dette direktiv er rettet til medlemsstaterne.

      Udfærdiget i Bruxelles, den 17. september 2007.

            På Kommissionens vegne

         Markos KYPRIANOU

            Medlem af Kommissionen

      (1)  EFT L 221 af 7.8.1986, s. 37. Senest ændret ved Kommissionens direktiv 2007/27/EF (EUT L 128 af 16.5.2007, s. 31).

      (2)  EFT L 221 af 7.8.1986, s. 43. Senest ændret ved Kommissionens direktiv 2007/28/EF (EUT L 135 af 26.5.2007, s. 6).

      (3)  EFT L 350 af 14.12.1990, s. 71. Senest ændret ved Kommissionens direktiv 2007/39/EF (EUT L 165 af 27.6.2007, s. 25).

      (4)  EFT L 230 af 19.8.1991, s. 1. Senest ændret ved Kommissionens direktiv 2007/52/EF (EUT L 214 af 17.8.2007, s. 3).

      (5)  EUT L 175 af 29.6.2006, s. 61.

      (6)  Guidelines for predicting dietary intake of pesticide residues (revised), prepared by the GEMS/Food Programme in collaboration with the Codex Committee on Pesticide Residues, offentliggjort af Verdenssundhedsorganisationen i 1997 (WHO/FSF/FOS/97.7).

      (7)  Udtalelse fra Den Videnskabelige Komité for Planter af 14. juli 1998 om spørgsmål vedrørende ændring af bilagene til Rådets direktiv 86/362/EØF, 86/363/EØF og 90/642/EØF. Udtalelse fra Den Videnskabelige Komité for Planter om variable restkoncentrationer af pesticider i frugt og grøntsager af 14. juli 1998
   http://europa.eu.int/comm/food/fs/sc/scp/outcome_ppp_en.html

      BILAG I
      I del A i bilag II til direktiv 86/362/EØF affattes oplysningerne om deltamethrin således:

                     Pesticidrester

                     Maksimalgrænseværdi i mg/kg

                     »Deltamethrin (cisdeltamethrin) (1)

                     2
                     KORN

         (1)  Midlertidige maksimalgrænseværdier, som gælder indtil den 1. november 2008 (indtil det dossier, der er omhandlet i bilag III til direktiv 91/414/EØF, er blevet revurderet, og de pågældende deltamethrin-formuleringer er blevet registreret på ny i medlemsstaterne).«

      BILAG II
      I del A i bilag II til direktiv 86/363/EØF affattes oplysningerne om deltamethrin (cisdeltamethrin) således:

                     Maksimalgrænseværdier i mg/kg

                     Pesticidrester

                     for fedtindhold i kød, varer af kød, slagteaffald og animalsk fedt som anført i bilag I under pos. ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00, 1602
                     (1) (4)

                     for rå mælk og sødmælk fra køer som anført i bilag I under pos. 0401; for de øvrige levnedsmidler under pos. 0401, 0402, 0405 00 og 0406 i henhold til
                     (2) (4)

                     for friske æg uden skal, for fugleæg og æggeblommer som anført i bilag I under pos. 0407 00 og 0408
                     (3) (4)

                     »Deltamethrin (cisdeltamethrin) (2)

                     lever og nyre 0,03 (1) Angiver bestemmelsesgrænseværdien.

                     0,05

                     0,05 (1)

         (1)  Angiver bestemmelsesgrænseværdien.

         (2)  Midlertidig maksimalgrænseværdi, som gælder indtil den 1. november 2008 (indtil det dossier, der er omhandlet i bilag III til direktiv 91/414/EØF, er blevet revurderet, og de pågældende deltamethrin-formuleringer er blevet registreret på ny i medlemsstaterne).«

      BILAG III
      I del A i bilag II til direktiv 90/642/EØF affattes oplysningerne om azoxystrobin, chlorothalonil, deltamethrin, hexachlorbenzen, ioxynil, oxamyl og quinoxyfen således:

                     »Pesticidrester og maksimalgrænseværdier (mg/kg)

                     Grupper af og eksempler på individuelle produkter, for hvilke der gælder MGV

                     Azoxystrobin

                     Chlorothalonil

                     Deltamethrin (cis-deltamethrin) (2)

                     Hexachlorbenzen

                     Ioxynil og estere deraf, udtrykt som ioxynil

                     Oxamyl

                     Quinoxyfen

                                 1.

                                 Frugter, friske, tørrede eller ubehandlede, konserveret ved nedfrysning, ikke tilsat sukker; nødder

                     0,01 (1)

                     0,05 (1)
                         (3)

                                 i)

                                 CITRUSFRUGTER

                     1

                     0,01 (1)

                     0,05 (1)

                     0,02 (1)
                         (3)

                     Grapefrugter

                     Citroner

                     Limefrugter

                     Mandariner (herunder klementiner og lignende krydsninger)

                     0,02 (1)
                         (3)

                     Appelsiner

                     Pompelmus

                     Andre

                     0,01 (1)
                         (3)

                                 ii)

                                 TRÆNØDDER (også afskallede)

                     0,1 (1)

                     0,01 (1)

                     0,05 (1)

                     0,01 (1)
                         (3)

                     0,02 (1)
                         (3)

                     Mandler

                     Paranødder

                     Cashewnødder

                     Kastanjer

                     Kokosnødder

                     Hasselnødder

                     Macadamia

                     Pekannødder

                     Pinjekerner

                     Pistacienødder

                     Valnødder

                     Andre

                                 iii)

                                 KERNEFRUGTER

                     0,05 (1)

                     1

                     0,01 (1)
                         (3)

                     Æbler

                     0,2

                     0,05 (3)

                     Pærer

                     Kvæder

                     Andre

                     0,1

                     0,02 (1)
                         (3)

                                 iv)

                                 STENFRUGTER

                     0,05 (1)

                     0,01 (1)
                         (3)

                     Abrikoser

                     1

                     0,05 (3)

                     Kirsebær

                     0,2

                     0,3 (3)

                     Ferskner (herunder nektariner og lignende krydsninger)

                     1

                     0,05 (3)

                     Blommer

                     Andre

                     0,01 (1)

                     0,1

                     0,02 (1)
                         (3)

                                 v)

                                 BÆR OG SMÅ FRUGTER

                     0,01 (1)
                         (3)

                                 a)

                                 Spisedruer og druer til vinfremstilling

                     2

                     0,2

                     1 (3)

                     Spisedruer

                     1

                     Druer til vinfremstilling

                     3

                                 b)

                                 Jordbær (undtagen vildtvoksende)

                     2

                     3

                     0,2

                     0,3 (3)

                                 c)

                                 Stængelfrugter (undtagen vildtvoksende)

                     0,01 (1)

                     0,02 (1)
                         (3)

                     Brombær

                     3

                     0,5

                     Korbær

                     Loganbær

                     Hindbær

                     3

                     Andre

                     0,05 (1)

                     0,05 (1)

                                 d)

                                 Andre små frugter og bær (undtagen vildtvoksende)

                     0,05 (1)

                     2 (3)

                     Blåbær

                     Tranebær

                     2

                     Solbær og ribs (røde, hvide)

                     10

                     0,5

                     Stikkelsbær

                     10

                     0,2

                     Andre

                     0,01 (1)

                     0,05 (1)

                                 e)

                                 Vildtvoksende bær og frugter

                     0,05 (1)

                     0,01 (1)

                     0,05 (1)

                     0,02 (1)
                         (3)

                                 vi)

                                 DIVERSE FRUGTER

                     0,01 (1)
                         (3)

                     0,02 (1)
                         (3)

                     Avocadoer

                     Bananer

                     2

                     0,2

                     Dadler

                     Figner

                     Kiwifrugter

                     0,2

                     Kumquats

                     Litchiblommer

                     Mangofrugter

                     0,2

                     Spiseoliven

                     1

                     Oliven (oliefremstilling)

                     1

                     Papaja

                     0,2

                     20

                     Passionsfrugter

                     Ananas

                     Granatæbler

                     Andre

                     0,05 (1)

                     0,01 (1)

                     0,05 (1)

                                 2.

                                 Grøntsager, friske eller ubehandlede, frosne eller tørrede

                     0,01 (1)

                                 i)

                                 ROD- OG KNOLDGRØNTSAGER

                     0,05 (1)

                     0,01 (1)
                         (3)

                     0,02 (1)
                         (3)

                     Rødbeder

                     Gulerødder

                     0,2

                     1

                     0,2 (3)

                     Maniok

                     Knoldselleri

                     0,3

                     1

                     Peberrod

                     0,2

                     Jordskokker

                     Pastinakker

                     0,2

                     0,2 (3)

                     Persillerod

                     0,2

                     Radiser

                     0,2

                     Skorzonerrod

                     0,2

                     Batater

                     Kålroer

                     Majroer

                     Yams

                     Andre

                     0,05 (1)

                     0,01 (1)

                     0,05 (1)
                         (3)

                                 ii)

                                 LØG

                     0,01 (1)
                         (3)

                     0,02 (1)
                         (3)

                     Hvidløg

                     0,5

                     0,1

                     0,2 (3)

                     Løg, alm.

                     0,5

                     0,1

                     0,2 (3)

                     Skalotteløg

                     0,5

                     0,1

                     0,2 (3)

                     Forårsløg

                     2

                     5

                     0,1

                     3 (3)

                     Andre

                     0,05 (1)

                     0,01 (1)

                     0,05 (1)

                     0,05 (1)
                         (3)

                                 iii)

                                 FRUGTGRØNTSAGER

                     0,05 (1)
                         (3)

                                 a)

                                 Solanacea

                     2

                     2

                     0,02 (1)
                         (3)

                     Tomater

                     0,3

                     0,02 (3)

                     Peberfrugter

                     0,02 (3)

                     Auberginer

                     0,3

                     0,02 (3)

                     Okra

                     0,3

                     Andre

                     0,2

                     0,01 (1)
                         (3)

                                 b)

                                 Cucurbitae — spiselig skræl

                     1

                     0,2

                     0,02 (1)
                         (3)

                     Agurker

                     1

                     0,02 (3)

                     Drueagurker

                     5

                     0,02 (3)

                     Courgetter

                     0,03 (3)

                     Andre

                     0,01 (1)

                     0,01 (1)
                         (3)

                                 c)

                                 Cucurbitae – ikke spiselig skræl

                     0,5

                     1

                     0,2

                     0,01 (1)
                         (3)

                     0,05 (3)

                     Meloner

                     Græskar

                     Vandmeloner

                     Andre

                                 d)

                                 Sukkermajs

                     0,05 (1)

                     0,01 (1)

                     0,05 (1)

                     0,01 (1)
                         (3)

                     0,02 (1)
                         (3)

                                 iv)

                                 KÅL

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                                 a)

                                 Blomsterkål

                     0,5

                     3

                     0,1

                     Broccoli (herunder calabrese)

                     Blomkål

                     Andre

                                 b)

                                 Hovedkål

                     0,3

                     0,1

                     Rosenkål

                     3

                     Hvid- og rødkål

                     3

                     Andre

                     0,01 (1)

                                 c)

                                 Bladkål

                     5

                     0,01 (1)

                     0,5

                     Kinakål

                     Grønkål

                     Andre

                                 d)

                                 Kålrabi

                     0,2

                     0,01 (1)

                     0,05 (1)

                                 v)

                                 BLADGRØNTSAGER OG FRISKE URTER

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                                 a)

                                 Salat og lignende

                     3

                     0,01 (1)

                     0,5

                     Karse

                     Vårsalat

                     Hoved- og pluksalat

                     Endivie, bredbladet

                     Rucola

                     Blade og stilke af kål (herunder majroetoppe)

                     Andre

                                 b)

                                 Spinat og lignende

                     0,05 (1)

                     0,01 (1)

                     0,5

                     Spinat

                     Bladbeder

                     Andre

                                 c)

                                 Brøndkarse

                     0,05 (1)

                     0,01 (1)

                     0,05 (1)

                                 d)

                                 Julesalat

                     0,2

                     0,01 (1)

                     0,05 (1)

                                 e)

                                 Urter

                     3

                     5

                     0,5

                     Kørvel

                     Purløg

                     Persille

                     Selleriblade

                     Andre

                                 vi)

                                 BÆLGFRUGTER (friske)

                     0,2

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                     Bønner (med bælg)

                     1

                     5

                     Bønner (uden bælg)

                     0,2

                     2

                     Ærter (med bælg)

                     0,5

                     2

                     Ærter (uden bælg)

                     0,2

                     0,3

                     Andre

                     0,05 (1)

                     0,01 (1)

                                 vii)

                                 STÆNGELGRØNTSAGER (friske)

                     0,01 (1)
                         (3)

                     Asparges

                     Kardoner

                     Selleri

                     5

                     10

                     Fennikel

                     5

                     Artiskokker

                     1

                     0,1

                     0,3 (3)

                     Porrer

                     2

                     10

                     0,2

                     3 (3)

                     Rabarber

                     Andre

                     0,05 (1)

                     0,01 (1)

                     0,05 (1)

                     0,05 (1)
                         (3)

                     0,02 (1)
                         (3)

                                 viii)

                                 SVAMPE

                     0,05 (1)

                     0,05

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                                 a)

                                 Svampe, dyrkede

                     2

                                 b)

                                 Svampe, vildtvoksende

                     0,01 (1)

                                 3.

                                 Bælgplanter

                     0,1

                     0,01 (1)

                     1

                     0,01 (1)

                     0,05 (1)
                         (3)

                     0,01 (1)
                         (3)

                     0,02 (1)
                         (3)

                     Bønner

                     Linser

                     Ærter

                     Lupiner

                     Andre

                                 4.

                                 Oliefrø

                     0,1 (1)
                         (3)

                     0,02 (1)
                         (3)

                     0,05 (1)
                         (3)

                     Hørfrø

                     Jordnødder

                     0,05

                     Valmuefrø

                     Sesamfrø

                     Solsikkefrø

                     Rapsfrø

                     0,5

                     0,1

                     Sojabønner

                     0,5

                     Sennepsfrø

                     0,1

                     Bomuldsfrø

                     Hampefrø

                     Græskarkerner

                     0,05

                     Andre

                     0,05 (1)

                     0,01 (1)

                     0,05 (1)

                     0,02 (1)

                                 5.

                                 Kartofler

                     0,05 (1)

                     0,01 (1)

                     0,05 (1)

                     0,01

                     0,05 (1)
                         (3)

                     0,01 (1)
                         (3)

                     0,02 (1)

                     Nye kartofler

                     Spisekartofler

                                 6.

                                 Te (blade og stilke, tørrede, også gærede, af Camellia sinensis)

                     0,1 (1)

                     0,1 (1)

                     5

                     0,02 (1)

                     0,1 (1)
                         (3)

                     0,02 (1)
                         (3)

                     0,05 (1)
                         (3)

                                 7.

                                 Humle (tørret), også humlepellets og ikke koncentreret pulver

                     20

                     50

                     5

                     0,02 (1)

                     0,1 (1)
                         (3)

                     0,02 (1)
                         (3)

                     0,5 (3)

         (1)  Angiver bestemmelsesgrænseværdien.

         (2)  Midlertidig maksimalgrænseværdi, som gælder indtil den 1. november 2008 (indtil det dossier, der er omhandlet i bilag III til direktiv 91/414/EØF, er blevet revurderet, og de pågældende deltamethrin-formuleringer er blevet registreret på ny i medlemsstaterne).

         (3)  Angiver den midlertidige maksimalgrænseværdi, der er fastsat i henhold til artikel 4, stk. 1, litra f), i direktiv 91/414/EØF.«